CELEX: 32014D0917
Language: el
Date: 2014-12-15 00:00:00
Title: 2014/917/ΕΕ: Εκτελεστική απόφαση της Επιτροπής, της 15ης Δεκεμβρίου 2014 , σχετικά με τον καθορισμό λεπτομερών κανόνων για την εφαρμογή της οδηγίας 2000/29/ΕΚ του Συμβουλίου όσον αφορά τη γνωστοποίηση της παρουσίας επιβλαβών οργανισμών και των μέτρων που ελήφθησαν ή πρόκειται να ληφθούν από τα κράτη μέλη [κοινοποιηθείσα υπό τον αριθμό C(2014) 9460]

17.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 360/59
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 15ης Δεκεμβρίου 2014
   σχετικά με τον καθορισμό λεπτομερών κανόνων για την εφαρμογή της οδηγίας 2000/29/ΕΚ του Συμβουλίου όσον αφορά τη γνωστοποίηση της παρουσίας επιβλαβών οργανισμών και των μέτρων που ελήφθησαν ή πρόκειται να ληφθούν από τα κράτη μέλη
   
      
         [κοινοποιηθείσα υπό τον αριθμό C(2014) 9460]
      
   
   
      (2014/917/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 4,
   Εκτιμώντας τα ακόλουθα:
   
               (1)
            
            
               Οι γνωστοποιήσεις της παρουσίας επιβλαβών οργανισμών, όπως προβλέπεται στο άρθρο 16 παράγραφος 1 της οδηγίας 2000/29/ΕΚ, ή η εμφάνιση —πραγματική ή εικαζόμενη— επιβλαβών οργανισμών, όπως αναφέρεται στο άρθρο 16 παράγραφος 2 πρώτο εδάφιο της εν λόγω οδηγίας, θα πρέπει να περιλαμβάνουν όλες τις πληροφορίες που θα επιτρέπουν στην Επιτροπή και στα άλλα κράτη μέλη να προγραμματίζουν και να θέτουν σε εφαρμογή την αποτελεσματικότερη δυνατή δράση σε ενωσιακό ή περιφερειακό επίπεδο, ανάλογα με την περίπτωση. Η απαίτηση αυτή είναι σημαντική, ώστε να διασφαλιστεί η ολοκληρωμένη προστασία του εδάφους της Ένωσης από όλες τις πιθανές πηγές φυτοϋγειονομικών κινδύνων.
            
         
               (2)
            
            
               Για να είναι εφικτή η ταχεία αντίδραση, ορισμένα στοιχεία των εν λόγω γνωστοποιήσεων θα πρέπει να υποβάλλονται εντός οκτώ εργάσιμων ημερών από την επιβεβαίωση της παρουσίας ή της εμφάνισης επιβλαβών οργανισμών, λόγω της σημασίας τους και της σκοπιμότητας της ταχείας υποβολής τους. Όλα τα απαιτούμενα στοιχεία θα πρέπει να υποβάλλονται το αργότερο εντός τριάντα ημερών από την εν λόγω επιβεβαίωση.
            
         
               (3)
            
            
               Για να εξασφαλιστεί ότι η Επιτροπή και τα άλλα κράτη μέλη τηρούνται ενήμερα σχετικά με τυχόν αλλαγές, το κοινοποιούν κράτος μέλος επικαιροποιεί τις εν λόγω γνωστοποιήσεις το ταχύτερο δυνατόν, σε περίπτωση που λάβει γνώση τυχόν νέων σχετικών πληροφοριών ή λάβει οιαδήποτε νέα σχετικά μέτρα μετά την υποβολή των απαιτούμενων πληροφοριών.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Περιεχόμενο των κοινοποιήσεων
   1.   Κατά τη γνωστοποίηση προς την Επιτροπή και τα λοιπά κράτη μέλη της παρουσίας ή της εμφάνισης επιβλαβούς οργανισμού, όπως αναφέρεται στο άρθρο 16 παράγραφος 1 πρώτο εδάφιο της οδηγίας 2000/29/ΕΚ, ή της πραγματικής εμφάνισης επιβλαβούς οργανισμού, όπως αναφέρεται στο άρθρο 16 παράγραφος 2 πρώτο εδάφιο της εν λόγω οδηγίας, τα κράτη μέλη υποβάλλουν τις πληροφορίες που προβλέπονται στο παράρτημα.
   2.   Κατά τη γνωστοποίηση προς την Επιτροπή και τα λοιπά κράτη μέλη της υποψίας εμφάνισης επιβλαβούς οργανισμού, όπως αναφέρεται στο άρθρο 16 παράγραφος 2 πρώτο εδάφιο της οδηγίας 2000/29/ΕΚ, τα κράτη μέλη υποβάλλουν, ανάλογα με την περίπτωση, τις πληροφορίες που προβλέπονται στο παράρτημα.
   Άρθρο 2
   Προθεσμίες για την υποβολή των γνωστοποιήσεων
   1.   Το αργότερο εντός οκτώ εργάσιμων ημερών από την ημερομηνία της επίσημης επιβεβαίωσης από την αρμόδια επίσημη υπηρεσία της παρουσίας ή της πραγματικής εμφάνισης επιβλαβούς οργανισμού, όπως αναφέρεται στο άρθρο 16 παράγραφος 1 πρώτο εδάφιο και στο άρθρο 16 παράγραφος 2 πρώτο εδάφιο της οδηγίας 2000/29/ΕΚ, τα κράτη μέλη υποβάλλουν γνωστοποίηση η οποία περιλαμβάνει τουλάχιστον τις πληροφορίες που καθορίζονται στα σημεία 1.1, 1.3, 2.1, 2.2, 3.1, 4.1, 5.1, 5.2, 6.4 και 8 του παραρτήματος.
   2.   Το αργότερο εντός τριάντα εργάσιμων ημερών από την ημερομηνία της επίσημης επιβεβαίωσης από την αρμόδια επίσημη υπηρεσία της παρουσίας ή της πραγματικής εμφάνισης επιβλαβούς οργανισμού, όπως προβλέπεται στο άρθρο 16 παράγραφος 1 πρώτο εδάφιο και στο άρθρο 16 παράγραφος 2 πρώτο εδάφιο της οδηγίας 2000/29/ΕΚ, τα κράτη μέλη υποβάλλουν γνωστοποίηση η οποία περιλαμβάνει τις πληροφορίες που καθορίζονται στα σημεία του παραρτήματος που δεν αναφέρονται στην παράγραφο 1.
   3.   Το αργότερο εντός οκτώ εργάσιμων ημερών από την ημερομηνία στην οποία η αρμόδια επίσημη υπηρεσία υποψιάζεται την παρουσία ή την εμφάνιση επιβλαβούς οργανισμού, όπως προβλέπεται στο άρθρο 16 παράγραφος 2 πρώτο εδάφιο της οδηγίας 2000/29/ΕΚ, τα κράτη μέλη υποβάλλουν γνωστοποίηση η οποία περιλαμβάνει τουλάχιστον τις πληροφορίες που καθορίζονται στα σημεία 1.1, 1.3, 2.1, 2.2, 3.1, 4.1, 5.1, 5.2, 6.4 και 8 του παραρτήματος.
   4.   Το αργότερο εντός τριάντα εργάσιμων ημερών από την ημερομηνία στην οποία η αρμόδια επίσημη υπηρεσία υποψιάζεται την εμφάνιση επιβλαβούς οργανισμού, όπως προβλέπεται στο άρθρο 16 παράγραφος 2 πρώτο εδάφιο της οδηγίας 2000/29/ΕΚ, τα κράτη μέλη υποβάλλουν γνωστοποίηση η οποία περιλαμβάνει τις πληροφορίες που καθορίζονται στα σημεία του παραρτήματος που δεν αναφέρονται στην παράγραφο 3.
   5.   Τα κράτη μέλη επικαιροποιούν τις γνωστοποιήσεις που αναφέρονται στις παραγράφους 1 έως 4, μόλις λάβουν γνώση τυχόν σχετικών νέων πληροφοριών, τις οποίες και επαληθεύουν, ή μόλις λάβουν τυχόν νέα μέτρα.
   Άρθρο 3
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 15 Δεκεμβρίου 2014.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      ΠΑΡΑΡΤΗΜΑ
      ΠΕΡΙΕΧΟΜΕΝΟ ΤΩΝ ΓΝΩΣΤΟΠΟΙΗΣΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1
      1.   Γενικές πληροφορίες σχετικά με τη γνωστοποίηση
      
               
                  1.1.
               
               
                  Τίτλος. Αναφορά της επιστημονικής ονομασίας του οικείου επιβλαβούς οργανισμού, της θέσης του και του κατά πόσον παρουσιάζεται για πρώτη φορά ή όχι. Η επιστημονική ονομασία πρέπει να είναι μία από τις ακόλουθες:
                  
                              α)
                           
                           
                              η επιστημονική ονομασία του επιβλαβούς οργανισμού, όπως αναφέρεται στην οδηγία 2000/29/ΕΚ ή στα μέτρα που λαμβάνονται βάσει του άρθρου 16 παράγραφος 3 της εν λόγω οδηγίας, συμπεριλαμβανομένου, κατά περίπτωση, του παθότυπου· ή
                           
                        
                              β)
                           
                           
                              εφόσον δεν εφαρμόζεται το στοιχείο α), η επιστημονική ονομασία που έχει εγκριθεί από διεθνή οργανισμό, συμπεριλαμβανομένου του παθότυπου, καθώς και το όνομα του εν λόγω διεθνούς οργανισμού· ή
                           
                        
                              γ)
                           
                           
                              εφόσον ούτε το στοιχείο α) ούτε το στοιχείο β) εφαρμόζονται, η επιστημονική ονομασία με βάση την πιο αξιόπιστη πηγή πληροφοριών, συνοδευόμενη από αναφορά της συγκεκριμένης πηγής.
                           
                        Πιθανή υποβολή επεξηγηματικών σημειώσεων.
               
            
               
                  1.2.
               
               
                  Σύνοψη. Υποβολή σύνοψης των πληροφοριών που αναφέρονται στα σημεία 3 έως 7.
               
            
               
                  1.3.
               
               
                  Αναφορά ενός από τα ακόλουθα στοιχεία: 1) μερική γνωστοποίηση σύμφωνα με το άρθρο 2 παράγραφος 1 ή το άρθρο 2 παράγραφος 3· 2) γνωστοποίηση σύμφωνα με το άρθρο 2 παράγραφος 2 ή το άρθρο 2 παράγραφος 4· 3) επικαιροποίηση της γνωστοποίησης σύμφωνα με το άρθρο 2 παράγραφος 5· 4) σημείωμα περάτωσης που γνωστοποιεί την περάτωση των μέτρων που ελήφθησαν, καθώς και την αιτιολογία για την εν λόγω περάτωση.
               
            2.   Πληροφορίες σχετικά με την ενιαία αρχή και τα αρμόδια πρόσωπα.
      
               
                  2.1.
               
               
                  Ονομασία της ενιαίας αρχής, όπως αναφέρεται στο άρθρο 1 παράγραφος 4 της οδηγίας 2000/29/ΕΚ, η οποία υποβάλλει τη γνωστοποίηση (στο εξής: «η ενιαία αρχή»). Αναφορά των λέξεων «Γνωστοποίηση της …», ακολουθούμενων από την ονομασία της ενιαίας αρχής, καθώς και την ονομασία του κράτους μέλους της εν λόγω αρχής.
               
            
               
                  2.2.
               
               
                  Επίσημος υπεύθυνος επικοινωνίας στην ενιαία αρχή. Αναφορά του ονοματεπώνυμου, του αριθμού τηλεφώνου και της ηλεκτρονικής διεύθυνσης του προσώπου που ορίζεται από την ενιαία αρχή ως ο επίσημος υπεύθυνος επικοινωνίας όσον αφορά τη σχετική γνωστοποίηση. Όταν ορίζονται πάνω από ένα πρόσωπα, αναφέρονται οι λόγοι.
               
            3.   Θέση της παρουσίας του επιβλαβούς οργανισμού.
      
               
                  3.1.
               
               
                  Προσδιορισμός, με όσο το δυνατόν πιο συγκεκριμένο τρόπο, της θέσης στην οποία παρουσιάστηκε ο οικείος επιβλαβής οργανισμός, τουλάχιστον σε σχέση με τη διοικητική περιφέρεια (π.χ. δήμος, πόλη, επαρχία), κατά περίπτωση.
               
            
               
                  3.2.
               
               
                  Πέραν από τα στοιχεία που αναφέρονται στο σημείο 3.1, χάρτης/-ες της αντίστοιχης θέσης. Είναι δυνατόν να υποβληθούν, με τη μορφή σχολίων, πληροφορίες σχετικά με τα όρια, με βάση την ονοματολογία των εδαφικών μονάδων της Eurostat (NUTS) ή γεωγραφικούς κωδικούς (Geocodes), αεροφωτογραφίες ή βασικές συντεταγμένες GPS.
               
            4.   Πληροφορίες σχετικά με τον λόγο της γνωστοποίησης και το καθεστώς της περιοχής και του οικείου κράτους μέλους ως προς τους επιβλαβείς οργανισμούς.
      
               
                  4.1.
               
               
                  Αναφορά μίας από τις ακόλουθες επιλογές: 1) πρώτη επιβεβαιωμένη ή υποψία παρουσίας του επιβλαβούς οργανισμού στην επικράτεια του οικείου κράτους μέλους· 2) επιβεβαιωμένη ή υποψία εμφάνισης του επιβλαβούς οργανισμού στο τμήμα της επικράτειας του οικείου κράτους μέλους, στο οποίο η παρουσία του δεν ήταν προηγουμένως γνωστή. Στην περίπτωση της επιλογής 2 και, κατά περίπτωση, πρέπει να επισημαίνεται αν ο εν λόγω επιβλαβής οργανισμός εμφανίστηκε σε τμήμα της επικράτειας του οικείου κράτους μέλους στο οποίο ο εν λόγω επιβλαβής οργανισμός είχε προηγουμένως παρουσιαστεί αλλά εξαλείφθηκε.
               
            
               
                  4.2.
               
               
                  Καθεστώς επιβλαβούς οργανισμού της περιοχής στην οποία επιβεβαιώθηκε η παρουσία του επιβλαβούς οργανισμού, μετά την επίσημη επιβεβαίωση. Αναφορά, με επεξηγηματική σημείωση, μίας ή περισσότερων από τις ακόλουθες επιλογές: 1) Παρών: σε όλα τα τμήματα της οικείας περιοχής· 2) Παρών: μόνο σε συγκεκριμένα τμήματα της οικείας περιοχής· 3) Παρών: σε συγκεκριμένα τμήματα της περιοχής στην οποία δεν καλλιεργούνται φυτά ξενιστές· 4) Παρών: υπό εξάλειψη· 5) Παρών: υπό περιορισμό· 6) Παρών: με χαμηλό βαθμό επικράτησης (low prevalence)· 7) Απών: ο επιβλαβής οργανισμός ήταν παρών, αλλά εξαλείφθηκε· 8) Απών: ο επιβλαβής οργανισμός ήταν παρών, αλλά δεν είναι πλέον παρών για λόγους εκτός της εξάλειψης· 9) Προσωρινά παρών (η παρουσία του επιβλαβούς οργανισμού δεν αναμένεται να οδηγήσει στην εγκατάστασή του): δεν συνιστάται η λήψη μέτρων· 10) Προσωρινά παρών: συνιστάται η λήψη μέτρων, υπό παρακολούθηση· 11) Προσωρινά παρών: συνιστάται η λήψη μέτρων, υπό εξάλειψη· 12) Λοιπά.
               
            
               
                  4.3.
               
               
                  Καθεστώς επιβλαβούς οργανισμού στο οικείο κράτος μέλος πριν από την επίσημη επιβεβαίωση της παρουσίας ή πριν από την υποψία παρουσίας του επιβλαβούς οργανισμού. Αναφορά, με επεξηγηματική σημείωση, μίας ή περισσότερων από τις ακόλουθες επιλογές: 1) Παρών: σε όλα τα τμήματα του οικείου κράτους μέλους· 2) Παρών: μόνο σε ορισμένα τμήματα του οικείου κράτους μέλους· 3) Παρών: σε συγκεκριμένα τμήματα του κράτους μέλους στα οποία δεν υπάρχουν καλλιέργειες-ξενιστές· 4) Παρών: εποχιακά· 5) Παρών: υπό εξάλειψη· 6) Παρών: υπό περιορισμό, σε περίπτωση που η εξάλειψη δεν είναι δυνατή· 7) Παρών: με χαμηλό βαθμό επικράτησης (low prevalence)· 8) Απών: δεν υπάρχουν καταγεγραμμένες αναφορές για τον επιβλαβή οργανισμό· 9) Απών: ο επιβλαβής οργανισμός εξαλείφθηκε· 10) Απών: Ο επιβλαβής οργανισμός δεν είναι πλέον παρών για λόγους εκτός της εξάλειψης· 11) Απών: τα καταγεγραμμένα στοιχεία για τον επιβλαβή οργανισμό δεν είναι έγκυρες· 12) Απών: οι καταγεγραμμένες αναφορές για τον επιβλαβή οργανισμό δεν είναι αξιόπιστες· 13) Απών: διαπιστώθηκε απλώς η παρουσία του επιβλαβούς οργανισμού σε απόρριψη· 14) Προσωρινά παρών: δεν συνιστάται η λήψη μέτρων· 15) Προσωρινά παρών: συνιστάται η λήψη μέτρων, υπό παρακολούθηση· 16) Προσωρινά παρών: συνιστάται η λήψη μέτρων, υπό εξάλειψη· 17) Λοιπά.
               
            
               
                  4.4.
               
               
                  Καθεστώς επιβλαβούς οργανισμού στο οικείο κράτος μέλος μετά την επίσημη επιβεβαίωση της παρουσίας του επιβλαβούς οργανισμού. Αναφορά, με επεξηγηματική σημείωση, μίας ή περισσότερων από τις ακόλουθες επιλογές: 1) Παρών: σε όλα τα τμήματα του οικείου κράτους μέλους· 2) Παρών: μόνο σε ορισμένα τμήματα του οικείου κράτους μέλους· 3) Παρών: σε συγκεκριμένα τμήματα του κράτους μέλους στα οποία δεν υπάρχουν καλλιέργειες-ξενιστές· 4) Παρών: εποχιακά· 5) Παρών: υπό εξάλειψη· 6) Παρών: υπό περιορισμό, σε περίπτωση που η εξάλειψη δεν είναι δυνατή· 7) Παρών: με χαμηλό βαθμό επικράτησης (low prevalence)· 8) Απών: ο επιβλαβής οργανισμός εξαλείφθηκε· 9) Απών: ο επιβλαβής οργανισμός δεν είναι πια παρών για λόγους εκτός της εξάλειψης· 10) Απών: οι καταγεγραμμένες αναφορές για τον επιβλαβή οργανισμό δεν είναι έγκυρα· 11) Απών: οι καταγεγραμμένες αναφορές για τον επιβλαβή οργανισμό δεν είναι αξιόπιστες· 12) Απών: διαπιστώθηκε απλώς η παρουσία του επιβλαβούς οργανισμού σε απόρριψη· 13) Προσωρινά παρών: δεν συνιστάται η λήψη μέτρων· 14) Προσωρινά παρών: συνιστάται η λήψη μέτρων, υπό παρακολούθηση· 15) Προσωρινά παρών: συνιστάται η λήψη μέτρων, υπό εξάλειψη· 16) Λοιπά.
               
            5.   Πληροφορίες σχετικά με τη διαπίστωση, τη δειγματοληψία, τις δοκιμές και την επιβεβαίωση όσον αφορά την παρουσία του επιβλαβούς οργανισμού.
      
               
                  5.1.
               
               
                  Με ποιον τρόπο διαπιστώθηκε η παρουσία ή η εμφάνιση του επιβλαβούς οργανισμού; Αναφορά μίας από τις ακόλουθες επιλογές: 1) διενέργεια επίσημης επισκόπησης σχετικά με τον επιβλαβή οργανισμό· 2) διενέργεια επισκόπησης σχετικά με υφιστάμενη εστία του επιβλαβούς οργανισμού ή με εστία (outbreak) που εξαλείφθηκε· 3) φυτοϋγειονομικές επιθεωρήσεις κάθε τύπου· 4) επιθεώρηση ανίχνευσης σε προηγούμενα και επόμενα στάδια όσον αφορά τη συγκεκριμένη παρουσία του οικείου επιβλαβούς οργανισμού· 5) επίσημη επιθεώρηση για μη φυτοϋγειονομικούς σκοπούς· 6) πληροφορίες που υποβλήθηκαν από επαγγελματίες, εργαστήρια ή λοιπά πρόσωπα· 7) επιστημονικές πληροφορίες· 8) λοιπά. Είναι δυνατόν να υποβληθούν περαιτέρω σχόλια με τη μορφή ελεύθερου κειμένου ή συνημμένων εγγράφων. Στην περίπτωση της επιλογής 8, είναι ανάγκη να προσδιορίζονται τα σχετικά στοιχεία. Κατά περίπτωση, πρέπει να αναφέρονται η ημερομηνία της/των επιθεώρησης/-ήσεων, να περιγράφεται η μέθοδος που ακολουθήθηκε (συμπεριλαμβανομένων λεπτομερειών για τους μακροσκοπικούς ή άλλους ελέγχους, κατά περίπτωση), να περιγράφονται συνοπτικά ο τόπος της επιθεώρησης, τα ευρήματα που προέκυψαν, καθώς και να διαβιβάζεται/-άζονται φωτογραφία/-ες). Στην περίπτωση των επιλογών 3 και 4, πρέπει να αναφέρονται η ημερομηνία της/των επιθεώρησης/-ήσεων και να περιγράφεται η μέθοδος της επιθεώρησης (συμπεριλαμβανομένων λεπτομερειών για τους μακροσκοπικούς ή άλλους ελέγχους, κατά περίπτωση). Ενδεχόμενη υποβολή συνοπτικής περιγραφής της θέσης διενέργειας της επιθεώρησης, των ευρημάτων που προέκυψαν, καθώς και φωτογραφίας/-ιών.
               
            
               
                  5.2.
               
               
                  Ημερομηνία διαπίστωσης: Αναφορά της ημερομηνίας στην οποία η αρμόδια επίσημη υπηρεσία διαπίστωσε την παρουσία ή την εμφάνιση του επιβλαβούς οργανισμού ή έλαβε τις πρώτες πληροφορίες σχετικά με την εν λόγω διαπίστωση. Σε περίπτωση που ο επιβλαβής οργανισμός διαπιστώθηκε από πρόσωπο άλλο από την αρμόδια επίσημη υπηρεσία, να αναφέρεται η ημερομηνία της διαπίστωσης του επιβλαβούς οργανισμού από το πρόσωπο αυτό, καθώς και η ημερομηνία στην οποία το εν λόγω πρόσωπο ενημέρωσε σχετικά την αρμόδια επίσημη υπηρεσία.
               
            
               
                  5.3.
               
               
                  Δειγματοληψία για εργαστηριακή ανάλυση. Κατά περίπτωση, υποβολή στοιχείων για τη διαδικασία δειγματοληψίας για εργαστηριακή ανάλυση, στα οποία συμπεριλαμβάνονται η ημερομηνία, η μέθοδος και το μέγεθος του δείγματος. Είναι δυνατόν να επισυνάπτονται φωτογραφίες.
               
            
               
                  5.4.
               
               
                  Εργαστήριο. Προσδιορίζονται, κατά περίπτωση, το όνομα και η διεύθυνση του/των εργαστηρίου/-ίων που συμμετέχουν στην ταυτοποίηση του επιβλαβούς οργανισμού.
               
            
               
                  5.5.
               
               
                  Διαγνωστική μέθοδος. Αναφορά μίας από τις ακόλουθες επιλογές: 1) Σύμφωνα με το πρωτόκολλο αξιολόγησης από ομοτίμους· 2) Άλλες, με προσδιορισμό της οικείας ακολουθούμενης μεθόδου. Στην περίπτωση της επιλογής 1, να προβλέπεται σαφής αναφορά στο αντίστοιχο πρωτόκολλο καθώς και, κατά περίπτωση, κάθε απόκλιση από αυτό.
               
            
               
                  5.6.
               
               
                  Ημερομηνία της επίσημης επιβεβαίωσης της ταυτότητας του επιβλαβούς οργανισμού.
               
            6.   Πληροφορίες σχετικά με τη μολυσμένη περιοχή, καθώς και τη σοβαρότητα και την πηγή της εστίας (outbreak) σε αυτή.
      
               
                  6.1.
               
               
                  Μέγεθος και οριοθέτηση της μολυσμένης περιοχής. Αναφορά μίας ή περισσότερων από τις ακόλουθες επιλογές: 1) μολυσμένη επιφάνεια (m2, ha, km2)· 2) αριθμός μολυσμένων φυτών (μονάδες)· 3) όγκος των προϊόντων από μολυσμένα φυτά (τόνοι, m3)· 4) Βασικές συντεταγμένες GPS ή άλλη συγκεκριμένη περιγραφή για την οριοθέτηση της μολυσμένης περιοχής. Είναι δυνατόν να υποβάλλονται κατά προσέγγιση στοιχεία, αλλά θα πρέπει να εξηγούνται οι λόγοι για την απουσία ακριβών αριθμητικών στοιχείων.
               
            
               
                  6.2.
               
               
                  Χαρακτηριστικά της μολυσμένης περιοχής και της γύρω περιοχής. Αναφορά μίας ή περισσότερων από τις ακόλουθες επιλογές:
                  
                              1.
                           
                           
                              Ύπαιθρος — περιοχή παραγωγής
                              
                                          1.1.
                                       
                                       
                                          αγρός (καλλιεργήσιμη γη, βοσκότοπος)·
                                       
                                    
                                          1.2.
                                       
                                       
                                          οπωρώνας/αμπελώνας·
                                       
                                    
                                          1.3.
                                       
                                       
                                          φυτώριο·
                                       
                                    
                                          1.4.
                                       
                                       
                                          δάσος.
                                       
                                    
                        
                              2.
                           
                           
                              Ύπαιθρος — λοιπά
                              
                                          2.1.
                                       
                                       
                                          ιδιωτικός κήπος·
                                       
                                    
                                          2.2.
                                       
                                       
                                          δημόσιος χώρος·
                                       
                                    
                                          2.3.
                                       
                                       
                                          προστατευόμενη περιοχή
                                       
                                    
                                          2.4.
                                       
                                       
                                          άγρια φυτά σε περιοχή εκτός προστατευόμενης περιοχής·
                                       
                                    
                                          2.5.
                                       
                                       
                                          λοιπά, να προσδιορίζεται η συγκεκριμένη περίπτωση.
                                       
                                    
                        
                              3.
                           
                           
                              Σε χώρους κλειστούς με διακριτό τρόπο
                              
                                          3.1.
                                       
                                       
                                          θερμοκήπιο·
                                       
                                    
                                          3.2.
                                       
                                       
                                          ιδιωτικός χώρος εκτός θερμοκηπίου·
                                       
                                    
                                          3.3.
                                       
                                       
                                          δημόσιος χώρος εκτός θερμοκηπίου·
                                       
                                    
                                          3.4.
                                       
                                       
                                          λοιπά, να προσδιορίζεται η συγκεκριμένη περίπτωση.
                                       
                                    
                        Για κάθε επιλογή, να αναφέρεται αν η αντίστοιχη μόλυνση αφορά ένα ή περισσότερα από τα ακόλουθα στοιχεία: φυτά που προορίζονται για φύτευση, άλλα φυτά ή φυτικά προϊόντα.
               
            
               
                  6.3.
               
               
                  Φυτά-ξενιστές στη μολυσμένη περιοχή και στη γύρω περιοχή. Αναφορά της επιστημονικής ονομασίας των φυτών ξενιστών στην εν λόγω περιοχή, σύμφωνα με το σημείο 6.4. Είναι δυνατόν να παρέχονται πρόσθετες πληροφορίες σχετικά με την πυκνότητα των φυτών ξενιστών στην περιοχή, να προσδιορίζονται οι πρακτικές καλλιέργειας, τα ειδικά χαρακτηριστικά των ενδιαιτημάτων ή πληροφορίες σχετικά με ευπαθή φυτικά προϊόντα που παράγονται στην περιοχή.
               
            
               
                  6.4.
               
               
                  Μολυσμένο/-α φυτό/-ά, φυτικό/-ά προϊόν/-όντα και άλλο/-α αντικείμενο/-α. Αναφορά της επιστημονικής ονομασίας του/των μολυσμένου/-ων φυτού/-ών ξενιστή/-ών.
                  Είναι δυνατόν να υποβάλλονται στοιχεία σχετικά με την ποικιλία και, όσον αφορά τα φυτικά προϊόντα, το είδος του εμπορεύματος, κατά περίπτωση.
               
            
               
                  6.5.
               
               
                  Φορείς που είναι παρόντες στην περιοχή. Κατά περίπτωση, να αναφέρεται μια από τις ακόλουθες επιλογές:
                  
                              α)
                           
                           
                              η επιστημονική ονομασία των φορέων τουλάχιστον σε επίπεδο γένους, όπως αναφέρεται στην οδηγία 2000/29/ΕΚ ή στα μέτρα που λαμβάνονται βάσει του άρθρου 16 παράγραφος 3 της εν λόγω οδηγίας· ή
                           
                        
                              β)
                           
                           
                              εφόσον δεν εφαρμόζεται το στοιχείο α), η επιστημονική ονομασία που έχει εγκριθεί από διεθνή οργανισμό, καθώς και το όνομα του/των εν λόγω διεθνούς/-ών οργανισμού/-ών· ή,
                           
                        
                              γ)
                           
                           
                              εφόσον ούτε το στοιχείο α) ούτε το στοιχείο β) εφαρμόζονται, η επιστημονική ονομασία με βάση την πιο αξιόπιστη πηγή πληροφοριών, με αναφορά της συγκεκριμένης πηγής.
                           
                        Είναι δυνατόν να παρέχονται πρόσθετες πληροφορίες σχετικά με την πυκνότητα των φορέων ή τα χαρακτηριστικά των φυτών που είναι σημαντικά για τους φορείς.
               
            
               
                  6.6.
               
               
                  Σοβαρότητα της εστίας. Περιγραφή του υπάρχοντος βαθμού μόλυνσης, των συμπτωμάτων και της ζημίας που έχει προκληθεί και, κατά περίπτωση, ενσωμάτωση των προβλέψεων, μόλις είναι διαθέσιμες οι σχετικές πληροφορίες.
               
            
               
                  6.7.
               
               
                  Πηγή της εστίας (outbreak). Κατά περίπτωση, αναφορά της επιβεβαιωμένης οδού εισαγωγής (pathway) του επιβλαβούς οργανισμού στην περιοχή ή της εικαζόμενης οδού εισαγωγής (pathway), εν αναμονή της επιβεβαίωσης. Είναι δυνατόν να επισυνάπτονται πληροφορίες σχετικά με την επιβεβαιωμένη ή την πιθανή προέλευση του επιβλαβούς οργανισμού.
               
            7.   Επίσημα φυτοϋγειονομικά μέτρα.
      
               
                  7.1.
               
               
                  Έγκριση των επίσημων φυτοϋγειονομικών μέτρων. Αναφορά μίας από τις ακόλουθες επιλογές, με επεξηγηματικές σημειώσεις: 1) Ελήφθησαν επίσημα φυτοϋγειονομικά μέτρα με τη μορφή χημικής, βιολογικής ή φυσικής μεταχείρισης· 2) Ελήφθησαν επίσημα φυτοϋγειονομικά μέτρα εκτός από μέτρα με τη μορφή χημικής, βιολογικής ή φυσικής μεταχείρισης· 3) Θα ληφθούν επίσημα φυτοϋγειονομικά μέτρα· 4) Εκκρεμεί απόφαση για το κατά πόσο θα ληφθούν επίσημα φυτοϋγειονομικά μέτρα· 5) Δεν προβλέπεται η λήψη επίσημων φυτοϋγειονομικών μέτρων. Στην περίπτωση καθορισμού οριοθετημένης περιοχής, να αναφέρεται βάσει των επιλογών 1, 2 και 3 αν τα μέτρα αυτά λαμβάνονται εντός ή εκτός της εν λόγω περιοχής. Στην περίπτωση της επιλογής 5, να αναφέρεται ο λόγος για τη μη λήψη επίσημων φυτοϋγειονομικών μέτρων.
               
            
               
                  7.2.
               
               
                  Ημερομηνία έγκρισης των επίσημων φυτοϋγειονομικών μέτρων. Στην περίπτωση προσωρινών μέτρων, να αναφέρεται η αναμενόμενη διάρκειά τους.
               
            
               
                  7.3.
               
               
                  Ταυτοποίηση της περιοχής που καλύπτεται από τα επίσημα φυτοϋγειονομικά μέτρα. Να αναφέρεται η μέθοδος που χρησιμοποιήθηκε για τον προσδιορισμό της περιοχής που καλύπτεται από τα επίσημα φυτοϋγειονομικά μέτρα. Σε περίπτωση που διεξήχθησαν επισκοπήσεις, να αναφέρονται τα αποτελέσματα των επισκοπήσεων αυτών.
               
            
               
                  7.4.
               
               
                  Στόχος των επίσημων φυτοϋγειονομικών μέτρων. Αναφορά μίας από τις ακόλουθες επιλογές: 1) εξάλειψη· 2) περιορισμός, σε περίπτωση που η εξάλειψη δεν είναι δυνατή.
               
            
               
                  7.5.
               
               
                  Μέτρα που επηρεάζουν τη διακίνηση των εμπορευμάτων. Αναφορά μίας από τις ακόλουθες επιλογές: 1) μέτρα που επηρεάζουν τις εισαγωγές ή τη διακίνηση των εμπορευμάτων στην Ένωση· 2) μέτρα που δεν επηρεάζουν τις εισαγωγές ή τη διακίνηση των εμπορευμάτων στην Ένωση· Στην περίπτωση της επιλογής 1, περιγραφή των μέτρων.
               
            
               
                  7.6.
               
               
                  Ειδικές επισκοπήσεις. Σε περίπτωση που οι επισκοπήσεις διενεργούνται στο πλαίσιο επίσημων φυτοϋγειονομικών μέτρων, αναφορά της μεθοδολογίας, της διάρκειας και του πεδίου εφαρμογής τους.
               
            8.   Ανάλυση/αξιολόγηση κινδύνου επιβλαβούς οργανισμού. Αναφορά των ακόλουθων επιλογών: 1) Δεν απαιτείται ανάλυση κινδύνου επιβλαβούς οργανισμού (επιβλαβείς οργανισμοί που παρατίθενται στο παράρτημα I ή στο παράρτημα II της οδηγίας 2000/29/ΕΚ, ή που υπόκεινται σε μέτρα που θεσπίζονται δυνάμει του άρθρου 16 παράγραφος 3 της εν λόγω οδηγίας)· 2) Ανάλυση κινδύνου επιβλαβούς οργανισμού ή προκαταρκτική ανάλυση κινδύνου επιβλαβούς οργανισμού υπό κατάρτιση· 3) Υπάρχει ήδη προκαταρκτική ανάλυση κινδύνου επιβλαβούς οργανισμού· 4) Υπάρχει ήδη ανάλυση κινδύνου επιβλαβούς οργανισμού. Στην περίπτωση των επιλογών 3 και 4, να περιγράφονται τα κύρια ευρήματα και να επισυνάπτεται η αντίστοιχη ανάλυση κινδύνου επιβλαβούς οργανισμού ή να αναφέρεται η πηγή στην οποία μπορεί να ευρεθεί η εν λόγω ανάλυση.
      9.   Σύνδεσμοι σε σχετικούς δικτυακούς τόπους, άλλες πηγές πληροφοριών.
      10.   Τα κράτη μέλη μπορούν να ζητούν από την Επιτροπή να υποβάλει τις πληροφορίες για ένα ή περισσότερα από τα στοιχεία που αναφέρονται στα σημεία 1.1, 1.3, 3.1, 4.1 έως 4.4, 5.1 έως 5.6, 6.1 έως 6.7, 7.1 έως 7.6 και 8 στην Ευρωπαϊκή και Μεσογειακή Οργάνωση για την Προστασία των Φυτών.